**Traineruen Euskal Liga** gaur egun jokatzen den TKE Ligaren aintzindaria izan zen. Gipuzkoa, Bizkaia eta Kantabriako elkarteek hartu zuten parte. 1994ean Asturiasko Castropolek eta 2000 eta 2002 artean Lapurdiko Ur Jokok ere jokatu zuten Liga.

Bilakaera
---------

1993an erabaki zen Liga handi bat osatu beharra zegoela eta beraz urte hortako emaitzak 1994ko Traineruen Ligarako sailkatzeko erabili izan ziren. 1994an bost estropadatako liga osatu zen eta lau emaitza onenak hartu ziren kontutan sailkapena osatzeko.

**Traineruen Euskal Liga** izena 1995ean hasi zen erabiltzen, hau izan zen beraz lehenengo liga txapelketa ofiziala, eta zortzi edizio izan zituen, galiziarrek parte hartzeko posibilitatea ikusiz Liga sistema berria eratu behar izan zen arte, TKE Liga hain zuzen ere.

11 traineruk osatu izan zuten Euskal Liga, eta hamabigarrena estropada jokatuko zen etxeko traineruaren tokia izan ohi zen, eta etxekoa Ligako elkartea izatekotan traineru suplente batek hartzen zuen bere lekua. Bizkaitarrendako eta Gipuzkoarrendako hiruna leku gordetzen ziren. Hiru denboralditan Euskal B Liga bat ere eratu izan zen.

Azken bi ediziotan ez zen talde itxirik eratu eta guztiek hartu zuten parte Liga bakarrean. Hala ere denboraldi hasieran jokaturiko sailkapen probetan erabakitzen zen elkarte bakoitzak A kategoriako edo B kategoriako estropadak jokatuko zituzten, kategoria bakoitzak puntuazio desberdina baitzeukan.

Palmaresa
---------

| Urtea | Edizioa | Irabazlea | Pt. | Bigarrena | Pt. | Hirugarrena | Pt. | Patroi irabazlea/k |
| --- | --- | --- | --- | --- | --- | --- | --- | --- |
| *1993* |  | Euskal Herria *San Pedro* | 7,84 | *Donibaneko Arr* | 6,55 | *Orio* | 6,28 | *Juan Carlos Fontan* |
| *1994* |  | Euskal Herria *San Pedro* | 48 | *Donibaneko Arr.* | 44 | *Orio* | 38 | *Juan Carlos Fontan* |
| 1995 | I | Euskal Herria Donibaneko Arr. | 45 | San Pedro | 44 | Orio | 40 | Juan Mari Lujanbio |
| 1996 | II | Euskal Herria Orio | 70 | San Pedro | 68 | Koxtape | 57 | Juan Mari Larrañaga "Txiki" |
| 1997 | III | Euskal Herria Orio | 47 | Donibaneko Arr. | 43 | Koxtape | 41 | Juan Mari Larrañaga "Txiki" |
| 1998 | IV | Euskal Herria Orio | 59 | San Pedro | 56 | Donibaneko Arr. | 49 | Juan Mari Larrañaga "Txiki" |
| 1999 | V | Euskal Herria Koxtape | 10,00 | Orio | 9,66 | Castro Urdiales | 9,25 | Joseba Arbona |
| 2000 | VI | Euskal Herria Koxtape | 8,72 | Astillero | 8,66 | Castro Urdiales | 8,33 | Joseba Arbona |
| 2001 | VII | Espainia Castro Urdiales | 21,00 | Orio | 20,91 | Koxtape | 19,36 | A. Zurinaga eta J.L. Korta |
| 2002 | VIII | Espainia Castro Urdiales | 21,00 | Koxtape | 20,10 | Urdaibai | 19,73 | Juan Mari Lujanbio |

Garaipenak
----------

### Taldeak

| Elkartea | Garaipenak | Urteak |
| --- | --- | --- |
|      Orio | 3 | 1996, 1997, 1998 |
|      Koxtape | 2 | 1999, 2000 |
|      Castro Urdiales | 2 | 2001, 2002 |
|      Donibaneko Arraunlariak | 1 | 1995 |

### Patroiak

| Patroiak | Garaipenak | Urteak |
| --- | --- | --- |
| Juan Mari Larrañaga "Txiki" | 3 | 1996, 1997, 1998 |
| Joseba Arbona | 2 | 1999, 2000 |
| Juan Mari Lujanbio | 2 | 1995, 2002 |
| Asier Zurinaga | 1 | 2001 |
| Jose Luis Korta | 1 | 2001 |

Euskal B Liga
-------------

1994, 1999 eta 2000 urteetan Euskal B Liga jokatu zuten Liga Nagusian sartzea lortu ez zuten elkarteek. Hona hemen emaitzak:

| Urtea | Irabazlea | Bigarrena | Hirugarrena | Patroi irabazlea/k |
| --- | --- | --- | --- | --- |
| *1994* | Euskal Herria *Raspas del Embarcadero* | *Hernani* | *Itxaspe (Koxtape B)* | Oskar Mujika |
| 1999 | Euskal Herria Hondarribia B | Zarautz | Santiagotarrak | Joseba Amunarriz |
| 2000 | Euskal Herria Santurtzi | Santiagotarrak | Ur-Kirolak | Iker Agirresarobe |

Ikus, gainera
-------------

* TKE Liga

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12268148

 |

* Wd Datuak: Q12268148